જામનગર મહાનગરપાલિકાના રંગમતી રીવર ફ્રન્ટ કેનાલના પાઈપ અને ગટરના કામમાં બેફામ ભ્રષ્ટાચાર આચરવામાં આવ્યો હોવાના આક્ષેપ વચ્ચે ગટરના પાણી ગઢની રાંગ સુધી ઘૂસી જતાં પટ્ટણીવાડ, પુરબિયાની ખડકી સહિતના વિસ્તારમાં ગંદકીનું સામ્રાજ્ય છવાયું છે અને ર00 જેટલા ઘરની આસપાસ ગટરના પાણી ફરી વળતા રોષે ભરાયેલા લોકોએ પૂર્વ વિપક્ષી નેતા અસલમ ખીલજીની આગેવાની હેઠળ મહાનગરપાલિકામાં હલ્લા બોલ કરી આવેદનપત્ર પાઠવ્યું હતું.